CELEX: 62012CN0090
Language: et
Date: 2012-02-21 00:00:00
Title: Kohtuasi C-90/12: 21. veebruaril 2012 esitatud hagi — Euroopa Komisjon versus Poola Vabariik

28.4.2012   
            
            
               ET
            
            
               Euroopa Liidu Teataja
            
            
               C 126/7
            
         21. veebruaril 2012 esitatud hagi — Euroopa Komisjon versus Poola Vabariik
   (Kohtuasi C-90/12)
   2012/C 126/15
   Kohtumenetluse keel: poola
   
      Pooled
   
   
      Hageja: Euroopa Komisjon (esindajad: K. Simonsson ja M. Owsiany-Hornung)
   
      Kostja: Poola Vabariik
   
      Hageja nõuded
   
   
               —
            
            
               tuvastada, et kuna Poola Vabariik ei ole võtnud vajalikke meetmeid Euroopa Parlamendi ja nõukogu 29. aprilli 2004. aasta määruse (EU) nr 847/2004 lennuliikluse lepingute läbirääkimise ja rakendamise kohta liikmesriikide ja kolmandate riikide vahel (1) artiklite 5 ja 6 täitmiseks või vähemalt ei ole komisjoni sellistest meetmetest teavitanud, on Poola Vabariik rikkunud määruse nr 847/2004 nimetatud artiklitest tulenevaid kohustusi;
            
         
               —
            
            
               mõista kohtukulud välja Poola Vabariigilt.
            
         
      Väited ja peamised argumendid
   
   Määruse nr 847/2004 artikkel 5 kohustab liikmesriike tagama „liiklusõiguste jagamise kõlblike [liidu] lennuettevõtjate vahel mittediskrimineeriva ja läbipaistva korra alusel”. Lisaks olevat liikmesriigid selle määruse artikli 6 järgi kohustatud teavitama komisjoni viivitamata artikli 5 eesmärkidel rakendatud menetlustest. Komisjon seevastu avaldab need menetlused Euroopa Liidu Teatajas. Menetluste läbiviimine nimetatud sätete tähenduses sõltub vastava rakendusmääruse andmisest ministri poolt, kelle pädevusse kuuluvad liiklusküsimused. Asjaomast määrust ei ole hagi esitamise ajaks veel antud või vähemalt ei ole Poola ametiasutused komisjonile vastavat teavet edastanud. Sellises olukorras on komisjon seisukohal, et määruse nr 847/2004 artiklis 5 ette nähtud menetluste läbiviimine ja komisjoni teavitamine artikli 6 järgi ei ole võimalik, kuna Poola õiguses puuduvad vastavad õigusnormid.
   
      (1)  ELT L 157, lk 7; ELT eriväljaanne 07/08, lk 193.